Кандит Дъгарадин е роден в 1830 година в разложкото село Банско. По професия е майстор златар и търгува с украшения из Османската империя. През месец март 1876 година става ръководител на създадения революционен комитет в Банско и дейно участва в подготовката на въстание в Разложко. Поддържа връзки с войводата Георги Бенковски, Тодор Каблешков, а има сведения, че се е срещал и с Васил Левски.